PMIndiaData/PMIndiaSum huggingface dataset:
એપ્રોપ્રિએશન એક્ટસ (નિરસન) ખરડો, 2015માં સુધારા અને નાબુદીકરણ તથા સુધારણા (તૃતિય) ખરડો, 2015 રાજ્યસભામાં વિચારણા હેઠળ

પ્રધાનમંત્રી શ્રી નરેન્દ્ર મોદીની અધ્યક્ષતાવાળા કેન્દ્રીય મંત્રીમંડળે આજે એપ્રોપ્રિએશન (એક્ટસ) નિરસન ખરડો, 2015 અને નાબુદીકરણ અને સુધારણા (તૃતિય) ખરડો,2015 આ બન્નેમાં સત્તાવાર સુધારાઓ કરવાની તથા રાજ્યસભામાં સ્થગિત થયેલા આ ખરડાઓને મંજુર કરવા માટેના પ્રયાસો હાથ ધરવાની પરવાનગી આપી દીધી છે. નાબુદ કરવામાં આવેલા કાયદાઓ વાસ્તવમાં પોતાનો અર્થ ગુમાવી ચુક્યા છે અને આમ છતાં હજુ પણ કાયદાના પુસ્તકમાં સમાવિષ્ટ છે. એવા કાયદાઓ જેમની સમયાવધિ પૂર્ણ થઇ ચુકી છે તેમનું નાબુદીકરણ આ કાયદાઓ હેઠળ યોગ્ય રીતે લેવામાં આવેલ પગલાઓ પર કોઈ પણ રીતની નકારાત્મક અસર નહિ કરે અને તેઓ બિનઉપયોગી તથા બિનકાર્યક્ષમ બની ચુક્યા હોવાના કારણે તેમનું નાબુદીકરણ કાયદાકીય પુસ્તકમાં સફાઈ કરવાના હેતુને પાર પાડશે અને આ પુસ્તકમાં રહેલ વધારાના બોજને હળવો કરશે.
પ્રધાનમંત્રીએ તમામ લોકોને અભિનંદન પાઠવ્યા જેમણે સિવિલ સર્વિસિસ (મુખ્ય) પરીક્ષા, 2021 પાસ કરી છે

પ્રધાનમંત્રી શ્રી નરેન્દ્ર મોદીએ સિવિલ સર્વિસિસ (મુખ્ય) પરીક્ષા, 2021 પાસ કરનાર તમામને અભિનંદન પાઠવ્યા છે. ટ્વીટ્સની શ્રેણીમાં, પ્રધાનમંત્રીએ કહ્યું; "સિવિલ સર્વિસીસ (મુખ્ય) પરીક્ષા, 2021 પાસ કરનાર તમામને અભિનંદન. આ યુવાનોને મારી શુભેચ્છાઓ કે જેઓ ભારતની વિકાસ યાત્રાના એક મહત્વપૂર્ણ સમયે, જ્યારે આપણે આઝાદી કા અમૃત મહોત્સવ ઉજવી રહ્યા છીએ ત્યારે તેમની વહીવટી કારકિર્દી શરૂ કરી રહ્યા છે." "હું એવા લોકોની નિરાશાને સંપૂર્ણ રીતે સમજું છું જેઓ સિવિલ સર્વિસીસ પરીક્ષા પાસ કરી શક્યા નથી પરંતુ હું એ પણ જાણું છું કે આ ઉત્કૃષ્ટ યુવાનો છે જેઓ કોઈપણ ક્ષેત્રમાં પોતાનું નામ બનાવશે અને ભારતને ગૌરવ અપાવશે. તેમને મારી શુભેચ્છાઓ."
સાતમા કેન્દ્રીય વેતન પંચની ભલામણોની સંસાધિત કરવા માટે સચિવોની એક અધિકાર સંપન્ન સમિતિની રચનાને મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે એક સમગ્ર દ્રષ્ટિકોણની સાથે સાતમા કેન્દ્રીય વેતન પંચ (સીપીસી)ની ભલામણોને સંસાધિત કરવા માટે કેબિનેટ સચિવની અધ્યક્ષતામાં સચિવોની એક અધિકાર સંપન્ન સમિતિની રચનાને મંજૂરી આપી દીધી છે. સચિવોના અધિકાર સંપન્ન સમિતિ એક ત્વરિત, વિસ્તૃત તેમજ સમગ્ર રીતથી સાતમાં કેન્દ્રીય વેતન પંચના બધા મહત્વપૂર્ણ પરિબળોથી સબંધિત અનુશંસાઓનું સંસાધન કરવા માટે એક મોનીટરીંગ સમિતિના રૂપમાં કાર્ય કરશે.
સંસદના શિયાળુ સત્ર પૂર્વે મીડિયાને પ્રધાનમંત્રીના વક્તવ્યનો મૂળપાઠ

નમસ્કાર સાથીઓ, 2019નું આ છેલ્લુ સત્ર છે અને આ ખૂબ મહત્વપૂર્ણ સત્ર પણ છે કેમ કે રાજ્યસભાનું આ 250મું સત્ર છે. 250 સત્રોની આ યાત્રા ખૂબ જ પ્રેરક સ્મૃતિઓ સાથે રાજ્યસભાનું આ 250મુ સત્ર શરૂ થવા જઇ રહ્યું છે. આ જ પ્રકારે આ સત્ર દરમિયાન 26 તારીખે આપણો સંવિધાન દિવસ છે અને આપણા સંવિધાનના 70 વર્ષ થઇ રહ્યાં છે. આ સંવિધાન દેશની એકતા, અખંડતા, ભારતની વિવિધતા, ભારતની સુંદરતાને પોતાનામાં સમેટેલી છે, અને દેશ માટે તે ચાલક ઊર્જા શક્તિ છે. સંવિધાનના 70 વર્ષ પોતાનામાં, આ સદનના માધ્યમથી દેશવાસીઓ માટે એક જાગૃતિનો અવસર બની શકે છે. હમણાં લગભગ બધા જ પક્ષોના નેતાઓને મળવાનો અવસર પ્રાપ્ત થયો અને આ સત્ર પણ છેલ્લા સત્રની જેમજ નવી સરકાર બન્યા પછી બધા જ પક્ષોના સહયોગને કારણે, બધા જ માનનીય સાંસદોના સહયોગને કારણે, દરેકની સક્રિય સકારાત્મક ભૂમિકાને કારણે ગત સત્ર અભૂતપૂર્વ સિદ્ધિઓથી ભરેલું હતું અને એ મારે સાર્વજનિક રૂપે ગર્વ સાથે કહેવું જોઇએ કે આ સિદ્ધિ સરકારની નથી હોતી, આ સિદ્ધિ ટ્રેજરી બેંચની નથી હોતી, આ સિદ્ધિ આખા સદનની હોય છે અને દરેક સાંસદ તેનો હકદાર છે અને એટલા માટે હું ફરી એકવાર સકારાત્મક સક્રિય ભૂમિકા માટે બધા સાંસદોનો આભાર વ્યક્ત કરૂં છું અને આશા રાખુ છું કે આ સત્ર પણ દેશના વિકાસની યાત્રાને, દેશને ગતિ આપવામાં, વિશ્વ જે ગતિથી આગળ વધી રહ્યું છે તેની સાથે કદમ મેળવવાનું સામર્થ્ય આપણે આપણી સંસદમાં પણ પ્રગટ કરીએ. અમે દરેક મુદ્દા પર ખુલીને ચર્ચા કરવા માગીએ છીએ, ઉત્તમોત્તમ ચર્ચા થાય એ જરૂરી છે. વાદ હોય, વિવાદ હોય, સંવાદ હોય, દરેક પોતાની બુદ્ધિ શક્તિનો પ્રચુર માત્રામાં ઉપયોગ કરે અને સદનની ચર્ચાને સમૃદ્ધ બનાવવામાં પોતાનું યોગદાન આપે અને તેનાથી જે અમૃત નીકળે તે દેશના ઉજ્જવળ ભવિષ્ય માટે કામમાં આવે છે. તો આ દરેક સાંસદોને શુભકામનાઓ આપતા, આપ સૌને પણ ખૂબ-ખૂબ ધન્યવાદ કરૂં છું.
કેબિનેટે ભારત અને પોલેન્ડ વચ્ચે ગુનાહિત બાબતોમાં પરસ્પર કાનૂની સહાયતા સંબંધિત સંધિને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે તપાસ અને કાર્યવાહીમાં બંને દેશોની ક્ષમતા અને અસરકારકતા વધારવાના ઉદ્દેશ્યથી પ્રજાસત્તાક ભારત અને રિપબ્લિક ઓફ પોલેન્ડ વચ્ચે ફોજદારી બાબતોમાં પરસ્પર કાનૂની સહાયતા અંગેની સંધિને મંજૂરી આપી છે. ગુનાઓ, જેમાં પરસ્પર કાનૂની સહાય દ્વારા આતંકવાદ સંબંધિત ગુનાઓનો સમાવેશ થાય છે. લાભો: આ સંધિનો હેતુ ગુનાહિત બાબતોમાં સહકાર અને પરસ્પર કાનૂની સહાય દ્વારા ગુનાની તપાસ અને કાર્યવાહીમાં બંને દેશોની અસરકારકતા વધારવાનો છે. આંતરરાષ્ટ્રિય ગુના અને તેના આતંકવાદ સાથેના જોડાણોના સંદર્ભમાં, સૂચિત સંધિ પોલેન્ડ સાથે ગુનાની તપાસ અને કાર્યવાહીમાં તેમજ ગુનાના સાધનો અને સાધનોની શોધ, નિયંત્રણ અને જપ્તીમાં પોલેન્ડ સાથે દ્વિપક્ષીય સહયોગ માટે વ્યાપક કાનૂની માળખું પ્રદાન કરશે. ભંડોળનો અર્થ આતંકવાદી કૃત્યોને નાણાં આપવાનો હતો. ભારતમાં સંધિની જોગવાઈઓને અસર કરવા માટે, સંધિ પર હસ્તાક્ષર અને બહાલી પછી,
પ્રધાનમંત્રી આવતીકાલે લક્ષદ્વીપ, તમિલનાડુ અને કેરળનાં ‘ઓખી’ ચક્રવાતથી અસરગ્રસ્ત વિસ્તારોની મુલાકાત લેશે

પ્રધાનમંત્રી શ્રી નરેન્દ્ર મોદી આવતીકાલે લક્ષદ્વીપ, તમિલનાડુ અને કેરળની મુલાકાત લેશે. તેઓ ચક્રવાત ‘ઓખી’ પછી ઊભી થયેલી સ્થિતિની સમીક્ષા કરશે તથા કવારટ્ટી, કન્યાકુમારી અને થિરુવનંતપુરમમાં રાહત કામગીરીની સ્થિતિની જાણકારી મેળવશે. પ્રધાનમંત્રી અધિકારીઓ અને જનતાનાં પ્રતિનિધિઓને મળશે. તેઓ ચક્રવાતનાં પીડિતોને પણ મળશે, જેમાં માછીમારો અને ખેડૂતનાં પ્રતિનિધિમંડળો સામેલ હશે. નવેમ્બર અંતમાં અને ડિસેમ્બર 2017 ની શરૂઆતમાં ‘ઓખી’ ચક્રવાતની અસરમાં કેરળ, તમિલનાડુ અને લક્ષદ્વીપને ગંભીર અસર થઇ હતી. ચક્રવાતને કરને ઊભી થયેલી પરિસ્થિતિ પર પ્રધાનમંત્રીએ સતત નિરીક્ષણ કર્યું હતું. તેમણે તમામ સંબંધિત સત્તાધિકારીઓ અને અધિકારીઓ સાથે વાત કરી હતી. સંરક્ષણ મંત્રી શ્રીમતી નિર્મલા સિતારામને તમિલનાડુનાં કન્યાકુમારી જિલ્લા અને થિરુવનંતપુર એમ બંને અસરગ્રસ્ત જિલ્લાઓનાં ચક્રવાત પ્રભાવિત વિસ્તારોની મુલાકાત 3 અને 4 ડિસેમ્બરનાં રોજ લીધી હતી. મંત્રીમંડળીય સચિવ શ્રી પી કે સિંહાની અધ્યક્ષતામાં રાષ્ટ્રીય કટોકટી વ્યવસ્થાપન સમિતિ (એનસીએમસી)ની બેઠક 04 ડિસેમ્બરનાં રોજ મળી હતી તથા ચક્રવાત દ્વારા પ્રભાવિત રાજ્યો અને કેન્દ્રશાસિત પ્રદેશોમાં રાહત અને બચાવ કામગીરીની સમીક્ષા કરી હતી. તટરક્ષક દળ, વાયુ દળ, નૌકા દળ, એનડીઆરએફ સહિત કેન્દ્ર અને અસરગ્રસ્ત રાજ્ય સરકારોની સંબંધિત સંસ્થાઓ રાહત અને બચાવ કામગીરીમાં જોતરાઈ ગઈ હતી. અસરગ્રસ્ત વિસ્તારોમાં રાહત કેમ્પો સ્થાપવામાં આવ્યા હતા. કેન્દ્ર સરકારે ‘ઓખી’ ચક્રવાત સહિત કુદરતી આફતનો સામનો કરવા રાજ્ય સરકારનાં પ્રયાસોમાં પૂરક બનવા ચાલુ નાણાકીય વર્ષ 2017-18માં કેરળ અને તમિલનાડુની સરકારને સ્ટેટ ડિઝાસ્ટર રીલિફ ફંડ (એસડીઆરએફ)નો બીજો હપ્તો આપ્યો હતો. નાણાકીય વર્ષ 2017-18 દરમિયાન કેરળ અને તમિલનાડુની રાજ્ય સરકારને એસડીઆરએફની કેન્દ્રિય હિસ્સાની રકમ અનુક્રમે રૂ. 153 કરોડ અને રૂ. 561 કરોડ હતી. 5 મી ડિસેમ્બર પછી ચક્રવાત ઓખીનો પ્રભાવ ઘટતા, પ્રધાનમંત્રીએ ટ્વિટર પર કેન્દ્રની એજન્સીઓ, વિવિધ રાજ્ય સરકારો, સ્થાનિક વહીવટીતંત્ર અને સાવચેત નાગરિકોની નોંધપાત્ર સજ્જતા દર્શાવવા અને પ્રતિકૂળ સમય દરમિયાન લોકોની મદદ કરવા માટે સરાહના કરી હતી. અગાઉ, સમયાંતરે તેમના ટ્વીટ્સ દ્વારા, તેમણે અસરગ્રસ્ત લોકોને પૂરી પાડવામાં આવેલ તમામ શક્ય સહાય વિશે લોકોને માહિતગાર કર્યા હતા. તેમણે લોકોને ચક્રવાત રાહત કામગીરીમાં સાથી નાગરિકોને મદદ કરવા માટે પ્રેરિત પણ કર્યા હતા.
પ્રધાનમંત્રીએ રાજસ્થાનમાં  ઝુંઝુનૂંમાં રાષ્ટ્રીય પોષણ અભિયાનનો શુભારંભ કરાવ્યો અને બેટી બચાઓ, બેટી પઢાઓ અભિયાનને વિસ્તારિત કર્યું

આજે આંતરરાષ્ટ્રીય મહિલા દિવસનાં પ્રસંગે પ્રધાનમંત્રી શ્રી નરેન્દ્ર મોદીએ રાજસ્થાનનાં ઝુંઝુનૂંમાં રાષ્ટ્રીય પોષણ અભિયાનનો શુભારંભ કરાવ્યો હતો અને બેટી બચાઓ, બેટી પઢાઓ અભિયાનને વિસ્તારિત કર્યું હતું. પ્રધાનમંત્રીએ મહત્ત્વાકાંક્ષી જિલ્લાઓના જિલ્લા મેજિસ્ટ્રેટ સાથે બેઠક યોજી હતી. તેમણે બેટી બચાઓ, બેટી પઢાઓ કાર્યક્રમની લાભાર્થી માતાઓ અને કન્યાઓ સાથે વાતચીત પણ કરી હતી. પ્રધાનમંત્રીએ બેટી બચાઓ, બેટી પઢાઓ કાર્યક્રમ હેઠળ શ્રેષ્ઠ કામગીરી કરનાર જિલ્લાઓને પ્રમાણપત્રો આપ્યાં હતાં. આ પ્રસંગે રાજસ્થાનનાં મુખ્યમંત્રી શ્રીમતી વસુંધરા રાજેએ કહ્યું હતું કે, પ્રધાનમંત્રીએ આવશ્યક યોજના શરુ કરવા અને અન્ય યોજનાનો વ્યાપ વધારવા રાજસ્થાનની પસંદગી કરી એનાથી તેઓ ખુશ થયા છે. રાજસ્થાન પ્રધાનમંત્રીનાં મહિલા સશક્તિકરણનાં વિઝનને સાકાર કરવાનાં પ્રયાસોને હંમેશા સહાય કરશે તેમ તેમણે ઉમેર્યુ હતું. આ પ્રસંગે મોટી સખ્યામાં એકત્ર થયેલી જનમેદનીને સંબોધતા પ્રધાનમંત્રીએ કહ્યું હતું કે, ટેકનોલોજીની તાકાત સાથે સંપૂર્ણ દેશ ઝુંઝુનૂં સાથે જોડાઈ ગયો છે. તેમણે બેટી બચાઓ, બેટી પઢાઓ આંદોલનને આગળ વધારવા માટે ઝુંઝુનૂં જિલ્લાની પ્રશંસા કરી હતી. તેમણે જણાવ્યું હતું કે, જાતિને આધારે ભેદભાવનો સવાલ જ પેદા થતો નથી. પ્રધાનમંત્રીએ છોકરાઓની જેમ છોકરીઓને ગુણવત્તાયુક્ત શિક્ષણ પ્રદાન કરવાનાં મહત્ત્વ પર ભાર મૂક્યો હતો. છોકરી બોજરૂપ નથી એ વાત પર ભાર મૂકીને તેમણે કહ્યું હતું કે, છોકરીઓ આપણાં દેશને ગર્વ અપાવી રહી છે અને કેટલાંક ક્ષેત્રોમાં ઉત્કૃષ્ટ કામગીરી કરિ રહી છે. પ્રધાનમંત્રીએ બાળકોને યોગ્ય પોષણ પ્રદાન કરવાનાં મહત્ત્વ પર પણ વાત કરી હતી. તેમણે કહ્યું હતું કે, મિશન ઇન્દ્રધનુષથી મહિલાઓ અને બાળકોનાં જીવનમાં અતિ સકારાત્મક પરિવર્તન આવ્યું છે.
પ્રધાનમંત્રીએ કેડેટ (અંડર-17) વર્લ્ડ રેસલિંગ ચેમ્પિયનશિપમાં ઉત્કૃષ્ટ પ્રદર્શન માટે ભારતીય કુસ્તી દળને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ઇટાલીના રોમમાં કેડેટ (અંડર-17) વર્લ્ડ રેસલિંગ ચેમ્પિયનશિપમાં ભારતીય અંડર-17 ટુકડીને તેમના ઉત્કૃષ્ટ પ્રદર્શન માટે અભિનંદન પાઠવ્યા છે. એક ટ્વીટમાં, પ્રધાનમંત્રીએ કહ્યું; "32 વર્ષ પછી 7 ગોલ્ડ (જેમાંથી 5 મહિલા ખેલાડીઓએ જીત્યા હતા) અને ગ્રીકો રોમનમાં એક ગોલ્ડ સહિત 14 મેડલ સાથે, કેડેટ (અંડર-17) વર્લ્ડ રેસલિંગ ચેમ્પિયનશિપમાં ભારતનું પ્રદર્શન અત્યાર સુધીનું સર્વશ્રેષ્ઠ રહ્યું છે. ભારતે મેડલની સંખ્યા તાલિકામાં પણ ટોચનું સ્થાન મેળવ્યું છે. આપણી ટુકડીને અભિનંદન."
પ્રધાનમંત્રીએ આજે શપથ લેનાર ઉત્તરપ્રદેશની સરકારને અભિનંદન આપ્યા

પ્રધાનમંત્રી શ્રી નરેન્દ્ર મોદીએ ઉત્તરપ્રદેશમાં નવી સરકાર રચવા આજે શપથ લેનાર શ્રી યોગી આદિત્યનાથ, શ્રી કેશવપ્રસાદ મૌર્ય, શ્રી દિનેશ શર્મા અને અન્ય તમામ મંત્રીઓને અભિનંદન આપ્યા હતા. નવી સરકારમાં વિશ્વાસ વ્યક્ત કરીને પ્રધાનમંત્રીએ જણાવ્યું હતું કે, નવી ટીમ હેઠળ ઉત્તરપ્રદેશમાં જબરદસ્ત વિકાસ થશે અને જ્યારે ઉત્તરપ્રદેશનો વિકાસ થશે, ત્યારે ભારતનો પણ વિકાસ થશે. પ્રધાનમંત્રીએ કહ્યું હતું કે, “યોગી આદિત્યનાથજી, કેશવપ્રસાદ મૌર્યજી, દિનેશ શર્માજી અને આજે શપથ લેનાર તમામને અભિનંદન. ઉત્તરપ્રદેશની સેવા કરવા માટે શુભેચ્છા. મને સંપૂર્ણ વિશ્વાસ છે કે આ નવી ટીમ ઉત્તરપ્રદેશને ઉત્તમપ્રદેશ બનાવવામાં કોઈ કચાશ નહીં રાખે. રાજ્યનો જબરદસ્ત વિકાસ થશે. આપણું એકમાત્ર મિશન અને ઉદ્દેશ વિકાસ છે. જ્યારે ઉત્તરપ્રદેશનો વિકાસ થશે, ત્યારે ભારતનો વિકાસ થશે. આપણે ઉત્તરપ્રદેશના યુવાનોની સેવા કરવા ઇચ્છીએ છીએ અને તેમના માટે રોજગારીનું સર્જન કરવા માગીએ છીએ.”
પ્રધાનમંત્રીએ નીતિ આયોગ દ્વારા આયોજિત “આર્થિક નીતિ – ભવિષ્યની સંભાવનાઓ” વિષય પર આયોજિત સત્રમાં અર્થશાસ્ત્રીઓ અને નિષ્ણાતો સાથે ચર્ચાવિચારણા કરી

પ્રધાનમંત્રી શ્રી નરેન્દ્ર મોદીએ આજે નીતિ આયોગ દ્વારા આયોજિત “આર્થિક નીતિ – ભવિષ્યની સંભાવનાઓ” વિષય પર 40 અર્થશાસ્ત્રીઓ અને નિષ્ણાતો સાથે ચર્ચાવિચારણા કરી હતી. આ સત્ર દરમિયાન સહભાગીઓએ દીર્ઘ-અર્થવ્યવસ્થા, કૃષિ અને ગ્રામીણ વિકાસ, રોજગારી, સ્વાસ્થ્ય અને શિક્ષણ, ઉત્પાદન અને નિકાસ, શહેરી વિકાસ, માળખાગત સુવિધા અને જોડાણ જેવા વિવિધ આર્થિક વિષયો પર તેમનાં વિચારોની આપ-લે કરી હતી. નાણાંમંત્રી શ્રી અરૂણ જેટલીએ તમામ સહભાગીઓને તેમનાં વિચારપ્રેરક સૂચનો કરવા બદલ આભાર વ્યક્ત કર્યો હતો. આ ચર્ચા દરમિયાન પ્રધાનમંત્રીએ વિવિધ સહભાગીઓનો અર્થતંત્ર સાથે સંબંધિત વિવિધ પાસાઓ પર તેમનાં સૂચનો અને વિશ્લેષણ બદલ આભાર વ્યક્ત કર્યો હતો. ખાસ કરીને તેમણે વિવિધ વિષયનાં નિષ્ણાતો દ્વારા થયેલા ગુણવત્તાયુક્ત સૂચનોની પ્રશંસા કરી હતી. આ બેઠકમાં આર્થિક વિષયો સાથે સંબંધિત કેટલાંક કેન્દ્રિય મંત્રીઓ પણ ઉપસ્થિત રહ્યાં હતાં. નીતિ આયોગનાં ઉપાધ્યક્ષ શ્રી રાજીવ કુમાર તથા કેન્દ્ર સરકાર અને નીતિ આયોગનાં વરિષ્ઠ અધિકારીઓ પણ હાજર રહ્યાં હતાં.
આસિયાન શિખર સંમેલનના પ્રસંગે પ્રધાનમંત્રીના દ્વિપક્ષીય કાર્યક્રમ

પ્રધાનમંત્રી શ્રી નરેન્દ્ર મોદીએ કુઆલાલમ્પુરમાં આસિયાન શિખર સંમેલનના પ્રસંગે ચીનના પ્રધાનમંત્રી શ્રી લી કિયાંગની આજે મુલાકાત કરી હતી. બંને પક્ષોએ આર્થિક મંદી, જળવાયુ પરિવર્તન તથા આંતરરાષ્ટ્રીય આતંકવાદના વૈશ્વિક પરિદ્રશ્યના સંદર્ભમાં સમીક્ષા કરી હતી. ચીનના પ્રધાનમંત્રીએ માન્યું હતું કે ભારતે મંદી હોવા છતાં પણ પોતાના વિકાસ દરને જાળવી રાખ્યો હતો. બંને પક્ષોએ પેરિસમાં સીઓપી – 21 સંમેલનની તૈયારીઓની પણ સમીક્ષા કરી હતી. શ્રી નરેન્દ્ર મોદીએ સૌર ગઠબંધનની પહેલ પર ચીનના પ્રધાનમંત્રીને જાણકારી દેતા તેમને એમાં જોડાવવા માટે આમંત્રણ આપ્યું હતું. બંને પક્ષોએ સહમતિ વ્યક્ત કરી હતી કે આતંકવાદ સૌથી મોટો પડકાર છે તથા આંતરરાષ્ટ્રીય સમુદાયને એની સામે મુકાબલો કરવા માટે એક સાથે આવવું જોઇએ. બંને પક્ષોએ વેપાર તથા રોકાણ પર પણ દ્વીપક્ષિય વાર્તાલાપ કર્યો હતો જેના અંતર્ગત પ્રધાનમંત્રીએ ફરીથી એક વખત ચીનની સાથે ભારતના વ્યાપક વેપારના ઘટાડા પર ચિંતા વ્યક્ત કરી હતી. જાપાનના પ્રધાનમંત્રી શ્રી શિંજો આબેએ બપોરના ભોજન દરમિયાન પ્રધાનમંત્રી નરેન્દ્ર મોદીની આગેવાની કરી. શ્રી શિંજો આબેએ ફરીથી જણાવ્યું હતું કે ભારત-જાપાન દ્વીપક્ષીય સંબંધ વિશ્વભરમાં કોઇ પણ દ્વીપક્ષીય સંબંધોમાં સૌથી વધારે મહત્વના છે. પ્રધાનમંત્રીએ જાપાનના પ્રધાનમંત્રીની દ્વીપક્ષીય સંબંધોની પરિકલ્પના પર સહેમતિ વ્યક્ત કરતા જણાવ્યું હતું કે શ્રી શિંજો અાબેની ભારત યાત્રાને લઇને આશાન્વિત છે. પ્રધાનમંત્રીએ જણાવ્યું હતું કે જાપાન દિલ્હી – મુંબઇ ઔદ્યોગિક ક્ષેત્ર (ડીએમઆઇસી) જેવી ઘણી પહેલોમાં ભારતની સાથે ભાગીદારી કરી રહ્યું છે જેનું ખૂબ જ મહત્વ છે. વિચાર વિમર્શ દરમિયાન ક્ષેત્રીય સંપર્ક, સમુદ્રી સુરક્ષા, આગામી સીઓપી – 21 સંમેલન, સંયુક્ત રાષ્ટ્ર સુરક્ષા પરિષદમાં સુધારા તથા આતંકવાદ જેવા અન્ય મહત્વપૂર્ણ વિષયો પર પણ ખાસ ધ્યાન આપવામાં આવ્યું છે.
પ્રધાનમંત્રીએ તમિલનાડુના મુખ્યમંત્રી સાથે રાજ્યના કેટલાક હિસ્સાઓમાં ભારે વરસાદ અંગે વાતચીત કરી

પ્રધાનમંત્રી શ્રી નરેન્દ્ર મોદીએ તમિલનાડુના મુખ્યમંત્રી થિરુ એમ કે સ્ટાલિન સાથે વાતચીત કરી હતી અને રાજ્યના વિવિધ હિસ્સાઓમાં પડેલા ભારે વરસાદની સ્થિતિ અંગે ચર્ચા કરી હતી. શ્રી મોદીએ બચાવ અને રાહત કાર્યમાં કેન્દ્ર તરફથી તમામ શક્ય સહયોગની ખાતરી પણ આપી છે. પ્રધાનમંત્રીએ એક ટ્વીટમાં કહ્યું; “તમિલનાડુના મુખ્યમંત્રી થિરુ @mkstalin સાથે વાત કરી એને રાજ્યના વિવિધ હિસ્સાઓમાં ભારે વરસાદથી સર્જાયેલી સ્થિતિ વિશે ચર્ચા કરી. રાહત અને બચાવ કાર્યમાં કેન્દ્ર તરફથી તમામ શક્ય સહયોગની ખાતરી પણ આપી છે. હું સૌની સુરક્ષા અને સુખાકારી માટે પ્રાર્થના કરૂં છું.” …
રશિયા-ભારત-ચીન વચ્ચે ત્રિપક્ષીય બેઠક

આજે બ્યૂનસ આયર્સમાં પ્રધાનંમત્રી મોદી, રશિયના રાષ્ટ્રપતિ વ્લાદિમીર વી. પુતિન અને ચીનનાં રાષ્ટ્રપતિ શી જિનપિંગ વચ્ચે ત્રિપક્ષીય બેઠકનું આયોજન કરવામાં આવ્યું હતું. આ ત્રણેય નેતાઓએ આંતરરાષ્ટ્રીય મંચ પર પારસ્પરિક સાથ-સહકાર વધારવા માટે વિચારોનું આદાન-પ્રદાન કર્યું હતું તેમજ ત્રણેય દેશો વચ્ચે આદાન-પ્રદાનને વધારવા માટે પ્રોત્સાહન આપવાનો નિર્ણય લેવામાં આવ્યો હતો. તેઓ સુધારાનાં મહત્વ પર અને બહુપક્ષીય સંસ્થાઓને મજબૂત કરવા માટે સંમત થયા હતા, જેનાથી દુનિયાને લાભ થશે, તેમાં અમેરિકા, ડબલ્યુટીઓ (વિશ્વ વ્યાપાર સંસ્થા) અને સુસ્થાપિત તેમજ નવી આંતરરાષ્ટ્રીય નાણાકીય સંસ્થાઓ સામેલ છે. તેમણે બહુપક્ષીય વેપાર વ્યવસ્થાનાં લાભો તથા વૈશ્વિક વૃદ્ધિ અને સમૃદ્ધિ માટે ઉદાર વૈશ્વિક અર્થતંત્રનાં ફાયદા પર ભાર મૂક્યો હતો. ત્રણેય નેતાઓ આંતરરાષ્ટ્રીય અને પ્રાદેશિક શાંતિ અને સ્થિરતાને સંયુક્તપણે પ્રોત્સાહન આપવા, બ્રિક્સ, એસસીઓ અને ઇએએસ વ્યવસ્થાઓ મારફતે સાથ-સહકારને મજબૂત કરવા તમામ સ્તરે નિયમિત ચર્ચા-વિચારણા યોજવા પણ સંમત થયા હતાં, જેથી આતંકવાદ અને જળવાયુ પરિવર્તન જેવા વૈશ્વિક પડકારોનું સમાધાન થઈ શકે તેમજ તમામ મતભેદોનાં શાંતિપૂર્ણ સમાધાન માટે પ્રોત્સાહન મળી શકે. ત્રણેય નેતાઓએ આરઆઇસી (રશિયા, ઇન્ડિયા અને ચીન) ફોર્મેટમાં સહકારનાં મહત્વનો સ્વીકાર કર્યો હતો અને તેઓ બહુપક્ષીય બેઠકોમાં આ પ્રકારની ત્રિપક્ષીય બેઠકો યોજવા માટે સંમત થયા છે.
પ્રધાનમંત્રી 16મી એપ્રિલે મોરબીમાં હનુમાનજીની 108 ફૂટની પ્રતિમાનું અનાવરણ કરશે

હનુમાન જયંતિના અવસરે, પ્રધાનમંત્રી શ્રી નરેન્દ્ર મોદી 16 એપ્રિલ, 2022ના રોજ સવારે 11 વાગ્યે વીડિયો કોન્ફરન્સિંગ દ્વારા ગુજરાતના મોરબીમાં હનુમાનજીની 108 ફૂટની પ્રતિમાનું અનાવરણ કરશે. આ પ્રતિમા #
પ્રધાનમંત્રીએ વર્ચ્યુઅલ વૈશ્વિક ‘રસી-સમિટ’ 2020માં સંબોધન કર્યું

ભારતે આજે આંતરરાષ્ટ્રીય રસી સંધિ ‘ગાવી’ માટે 15 મિલિયન અમેરિકી ડૉલરનું વચન આપ્યું છે. પ્રધાનમંત્રી શ્રી નરેન્દ્ર મોદીએ યુકેના પ્રધાનમંત્રી શ્રી બોરિસ જ્હોન્સનના યજમાન પદે યોજાયેલી વર્ચ્યુઅલ વૈશ્વિક રસી સમિટમાં સંબોધન કર્યું હતું જેમાં 50થી વધુ દેશો- વ્યવસાયિક અગ્રણીઓ,
સંસદ ભવનમાં શ્રી અટલ બિહારી વાજપેયીના તૈલીચિત્રના અનાવરણ પ્રસંગે પ્રધાનમંત્રીના સંબોધનનો મૂળપાઠ

મહામહિમ રાષ્ટ્રપતિજી, ઉપરાષ્ટ્રપતિજી, સ્પીકર મહોદયા, ગુલામ નબીજી, નરેન્દ્ર સિંહજી, અટલજીના પરિવારજનો તથા સૌ અટલ પ્રેમી સ્વજનો. સંસદ ભવનનાં સેન્ટ્રલ હોલમાં અટલજી હવે આ નવા સ્વરૂપે આપણને આશીર્વાદ આપતા રહેશે અને આપણને પ્રેરણા પણ આપતા રહેશે. અટલજીના જીવનની સૌથી મોટી વિશ્વતાના રૂપમાં ઘણી બધી બાબતો કહીં શકાય એમ છે અને એક પણ વાત બીજાથી નાની નથી. કલાકો સુધી કહી શકાય છે તોપણ પૂરું ન કરી શકાય અને ઓછા શબ્દોમાં કહેવા ઉપરાંત પણ કદાચ એ વિશાળ વ્યક્તિત્વની ઓળખ પણ કરી શકાય છે. આવું વ્યક્તિત્વ તો બહુ ઓછા હોય છે. આટલા વર્ષો સંસદ ભવનમાં જીવન વિતાવ્યા બાદ પણ દસકાઓ સુધી સત્તાથી દૂર રહીને જન-સામાન્યની પવિત્રતાથી, નિષ્ઠાથી સેવા કરતા રહેવું સામાન્ય માનવીના અવાજને બુલંદ કરતા રહેવું અને વ્યક્તિગત જીવનના હિત માટે ક્યારેય માર્ગ ન બદલવો, એ પોતાનામાં, સાર્વજનિક જીવનમાં, આપણા જેવા બધા કાર્યકર્તાઓએ ઘણું શીખવા જેવું છે. રાજનીતિમાં ઉતાર-ચઢાવ આવે છે, હાર-જીત આવે છે, પરંતુ આદર્શ અને વિચારો સાથે ક્યારેય સમાધાન ન કરતાં લક્ષ્ય તરફ ચાલતા રહેવું અને ક્યારેય-ક્યારેક તેનું યોગ્ય પરિણામ મળે છે, એવું આપણે અટલજીના જીવનમાં જોયું છે. તેમના પ્રવચનની પણ ઘણી ચર્ચા થાય છે, પરંતુ કદાચ ભવિષ્યમાં કોઈ મનોવૈજ્ઞાનિક દ્રષ્ટિથી શોધ કરનારા વ્યક્તિ જો તેમનું ઊંડાણ પૂર્વક વિશ્લેષણ કરશે તો જેટલી તાકાત તેમના પ્રવચનમાં હતી તેનાથી પણ ઘણી વધારે તેમના મૌનમાં હતી. તેઓ જાહેરસભામાં પણ બે-ચાર વાક્ય બોલ્યા પછી પણ મૌન થઈ જતા હતા, તો એ ઘણું ગજબ હતું કે લાખોની જનમેદનીમાં છેલ્લા માણસને પણ તે મૌનમાંથી સંદેશો મળી જતો હતો. એ એમની કંઇ કોમ્યુનિકેશન સ્કિલ હતી? મૌનની કોમ્યુનિકેશન સ્કિલ, ક્યારે બોલવું અને ક્યારે ચૂપ રહેવું? એ જે તાકાત હતી, તે અદભૂત હતી. આ પ્રકારથી તેઓ પોતાની મસ્તીમાં રહેતા હતા. ક્યારેય સાથે પ્રવાસનો અવસર મળતો તો જોતા હતા કે તેઓ આંખો બંધ કરીને રહેતા હતા. વધુ વાતો નહોતા કરતા, એ તેમના સ્વભાવમાં હતું. પરંતુ નાની-નાની વાતમાં પણ વ્યંગ કરવો એ તેમની વિશેષતા હતી. અમારી પાર્ટીની બેઠકમાં ક્યારેક વાતાવરણ ઉગ્ર થાય તો, આવી રીતે જ નાની વાત રજૂ કરી દેતા, એકદમથી હળવુંફૂલ વાતાવરણ કરી દેતા. એટલે કે એક પ્રકારે તેમણે પરિસ્થિતિને માપી લીધી હતી, પોતાની અંદર સમાવી લીધી હતી. આવું વ્યક્તિત્વ લોકતંત્રની જે સૌથી મોટી તાકાત હોય છે, એ તાકાતને સમર્પિત હતા અને લોકતંત્રમાં કોઈ દુશ્મન નથી હોતું. લોકતંત્રમાં સ્પર્ધા હોય છે, પ્રતિપક્ષ હોય છે. આદર અને સન્માન એ જ ભાવની સાથે જાળવી રાખવો, એ આપણી નવી પેઢી માટે શીખવા જેવું છે. આપણે સૌએ શીખવા જેવું છે કે આપણે કેવા પ્રકારથી આપણા પ્રતિસ્પર્ધીને પણ, ગંભીર ટીકાને પણ આદર સાથે, સન્માનની સાથે એ વ્યક્તિત્વ તરફ જોઈ રહેવું, આ અટલજી પાસેથી શીખવાનો વિષય છે. આજે અટલજીને આદરાંજલિ અર્પણ કરવાનો અવસર મળ્યો છે. હું મારા તરફથી સદનના દરેક સાથીઓ તરફથી આદરણીય અટલજીને આદરાંજલિ અર્પણ કરું છું.
મંત્રીમંડળે બિહાર, ગુજરાત, હરિયાણા, હિમાચલ પ્રદેશ, જમ્મુ અને કાશ્મીર (બે), ઝારખંડ, કર્ણાટક, કેરાલા, ઓડિશા, પંજાબ, રાજસ્થાન અને તમિલનાડુમાં કેન્દ્રીય વિશ્વવિદ્યાલય અધિનિયમ, 2009 હેઠળ 13 નવા કેન્દ્રીય વિશ્વવિદ્યાલયોના સુધારેલા ખર્ચના અંદાજને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે 13 નવી કેન્દ્રીય વિશ્વવિદ્યાલયોનાં રિકરીંગ ખર્ચ પેટે તથા સંકુલોની કામગીરી પૂર્ણ કરવા જરૂરી માળખાગત સુવિધાઓ ઉભી કરવા માટે રૂ. 3639.32 કરોડના ખર્ચને મંજૂરી આપી છે. આ કામગીરી 36 માસના સમયગાળામાં પૂર્ણ કરવામાં આવશે. મંત્રીમંડળે આ વિશ્વવિદ્યાલયો માટે પૂર્વવર્તી અસરથી અગાઉની મંત્રીમંડળ બેઠકની મંજૂરી મુજબના રૂ. 1474.65 કરોડ ઉપરાંત ખર્ચાયેલા વધારાના રૂ. 3,000 કરોડ માટે પણ મંજૂરી આપી છે. આ નવા કેન્દ્રીય વિશ્વવિદ્યાલયો બિહાર, ગુજરાત, હરિયાણા, હિમાચલ પ્રદેશ, જમ્મુ અને કાશ્મીર (બે), ઝારખંડ, કર્ણાટક, કેરાલા, ઓડિશા, પંજાબ, રાજસ્થાન અને તમિલનાડુમાં કેન્દ્રીય વિશ્વવિદ્યાલય અધિનિયમ 2009 હેઠળ સ્થાપવામાં આવશે. જેમાં નીચેના વિશ્વવિદ્યાલયોનો સમાવેશ થશેઃ બિહાર કેન્દ્રીય વિશ્વવિદ્યાલય, ગયા, બિહાર હરિયાણા કેન્દ્રીય વિશ્વવિદ્યાલય, મહેન્દ્રગઢ જમ્મુ કેન્દ્રીય વિશ્વવિદ્યાલય, જમ્મુ ઝારખંડ કેન્દ્રીય વિશ્વવિદ્યાલય, રાંચી કાશ્મીર કેન્દ્રીય વિશ્વવિદ્યાલય, શ્રીનગર કર્ણાટક કેન્દ્રીય વિશ્વવિદ્યાલય, ગુલબર્ગા કેરળ કેન્દ્રીય વિશ્વવિદ્યાલય, કાસરગોડ ઓરિસ્સા કેન્દ્રીય વિશ્વવિદ્યાલય, કોરાપુટ પંજાબ કેન્દ્રીય વિશ્વવિદ્યાલય, ભટિંડા રાજસ્થાન કેન્દ્રીય વિશ્વવિદ્યાલય, બાંદરા સિંદરી, રાજસ્થાન તમિલનાડુ કેન્દ્રીય વિશ્વવિદ્યાલય, તિરૂવર ગુજરાત કેન્દ્રીય વિશ્વવિદ્યાલય, ગુજરાત હિમાચલ પ્રદેશ કેન્દ્રીય વિશ્વવિદ્યાલય અસરઃ આ જોગવાઈથી ઉચ્ચ શિક્ષણની પ્રાપ્તિમાં વધારો થશે અને અન્ય વિશ્વવિદ્યાલયો અનુસરી શકે તેવા નમૂનારૂપ ધોરણો પ્રસ્થાપિત થશે. તેનાથી શૈક્ષણિક સુવિધાઓ અંગે પ્રાદેશિક અસમતુલા ઘટાડવામાં પણ મદદ મળશે.
પ્રધાનમંત્રીએ મેઘાલયનાં સ્થાપના દિવસ નિમિત્તે રાજ્યના નાગરિકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ મેઘાલયનાં સ્થાપના દિવસ નિમિત્તે રાજ્યના નાગરિકોને શુભેચ્છા પાઠવી હતી. પ્રધાનમંત્રીએ કહ્યું, “મેઘાલયનાં સ્થાપના દિવસનાં ખાસ અવસર પર રાજ્યનાં લોકોને શુભેચ્છાઓ. મેઘાલયનાં લોકોએ દેશ માટે નોંધપાત્ર યોગદાન આપ્યું છે. હું રાજ્યની નિરંતર પ્રગતિ માટે પ્રાર્થના કરુ છુ.”
પ્રધાનમંત્રી શ્રી નરેન્દ્ર મોદી અને વિયેતનામની કમ્યુનિસ્ટ પાર્ટીના જનરલ સેક્રેટરી મહામહિમ ન્ગ્યુએન ફુ ટ્રોંગ વચ્ચે ફોન પર વાતચીત થઈ

પ્રધાનમંત્રી શ્રી નરેન્દ્ર મોદીએ આજે વિયેતનામની કમ્યુનિસ્ટ પાર્ટીના મહાસચિવ મહામહિમ ન્ગ્યુએન ફુ ટ્રોંગ સાથે ફોન પર વાતચીત કરી હતી. આ વર્ષે ઉજવવામાં આવી રહેલા ભારત અને વિયેતનામ વચ્ચે રાજદ્વારી સંબંધોની સ્થાપનાની 50મી વર્ષગાંઠ પર બંને નેતાઓએ એકબીજાની પ્રશંસા કરી હતી. તેઓએ ભારત-વિયેતનામ વ્યાપક વ્યૂહાત્મક ભાગીદારી હેઠળ વ્યાપક સ્તરે સહકારની ઝડપી ગતિ પર સંતોષ વ્યક્ત કર્યો હતો જે 2016માં પ્રધાનમંત્રીની વિયેતનામની મુલાકાત દરમિયાન સ્થાપિત કરવામાં આવી હતી. પ્રધાનમંત્રીએ ભારતની એક્ટ ઈસ્ટ પોલિસી અને ઈન્ડો-પેસિફિક વિઝનના મહત્વના સ્તંભ તરીકે વિયેતનામના મહત્વનો પુનરોચ્ચાર કર્યો અને હાલની પહેલો પર ઝડપી પ્રગતિ માટે કામ કરવા ઉપરાંત દ્વિપક્ષીય સંબંધોનો વ્યાપ વધારવાનો પ્રયાસ કર્યો. પ્રધાનમંત્રીએ વિયેતનામમાં ભારતના ફાર્મા અને કૃષિ-ઉત્પાદનો માટે બજાર ઍક્સેસની વધુ સુવિધા માટે પણ વિનંતી કરી હતી. પ્રધાનમંત્રીએ બંને દેશો વચ્ચેના ઐતિહાસિક અને સભ્યતાના સંબંધો પર પ્રકાશ પાડ્યો હતો અને વિયેતનામમાં ચામ સ્મારકોના પુનઃસંગ્રહમાં ભારતની ભાગીદારી અંગે ખુશી વ્યક્ત કરી હતી. બંને દેશો વચ્ચે સંરક્ષણ ભાગીદારી વધારવા માટે નેતાઓ સંમત થયા હતા. તેઓએ યુક્રેનમાં ચાલી રહેલી કટોકટી અને દક્ષિણ ચીન સાગરની સ્થિતિ સહિત સહિયારા હિતના પ્રાદેશિક અને વૈશ્વિક મુદ્દાઓ પર પણ વિચારોનું આદાન-પ્રદાન કર્યું.
પ્રધાનમંત્રીએ ગ્રૂપ કેપ્ટન વરૂણ સિંહના નિધન અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ગ્રૂપ કેપ્ટન વરૂણ સિંહના નિધન અંગે ઊંડા શોકની લાગણી વ્યક્ત કરી છે. પ્રધાનમંત્રીએ એક ટ્વીટમાં કહ્યું;“ગ્રૂપ કેપ્ટન વરૂણ સિંહે ગૌરવભેર, સાહસ અને સંપૂર્ણપણે વ્યાવસાયિક રીતે દેશની સેવા કરી. તેમના નિધનથી હું અત્યંત દુઃખી છું. રાષ્ટ્ર માટેની તેમની અપાર સેવા ક્યારેય વીસરી નહીં શકાય. તેમના પરિવાર અને મિત્રોને આશ્વાસન. ઓમ શાંતિ.”
પ્રધાનમંત્રીએ અમદાવાદમાં અમદાવાદ એજ્યુકેશન સોસાયટી ખાતે અમદાવાદ મેટ્રો પ્રોજેક્ટના તબક્કા-1નું ઉદ્ઘાટન કર્યું

પ્રધાનમંત્રી શ્રી નરેન્દ્ર મોદીએ અમદાવાદમાં અમદાવાદ એજ્યુકેશન સોસાયટી ખાતે જાહેર સમારંભમાં અમદાવાદ મેટ્રો પ્રોજેક્ટના તબક્કા-1નું ઉદ્ઘાટન કર્યું. પ્રધાનમંત્રીએ અમદાવાદ મેટ્રો રેલ પ્રોજેક્ટને પણ લીલી ઝંડી બતાવી અને કાલુપુર સ્ટેશનથી દૂરદર્શન કેન્દ્ર મેટ્રો સ્ટેશન સુધી મેટ્રોની સવારી કરી. પ્રધાનમંત્રીએ આજે ગાંધીનગર સ્ટેશન પર ગાંધીનગર-મુંબઈ વંદે ભારત એક્સપ્રેસને લીલી ઝંડી બતાવી અને ત્યાંથી કાલુપુર રેલવે સ્ટેશન સુધી ટ્રેનમાં મુસાફરી કરી. સભાને સંબોધતા પ્રધાનમંત્રીએ કહ્યું કે 21મી સદીના ભારત, શહેરી જોડાણ અને આત્મનિર્ભર ભારત માટે આજનો દિવસ મોટો છે. તેમણે વંદે ભારત ટ્રેન અને અમદાવાદ મેટ્રોમાં જે સવારી હાથ ધરી હતી તેમાં તેમણે આનંદ વ્યક્ત કર્યો હતો. પ્રધાનમંત્રીએ વંદે ભારત એક્સપ્રેસની અંદરના સાઉન્ડ-પ્રૂફિંગની પ્રશંસા કરી હતી જ્યાં એરલાઇનની અંદર જે અનુભવ થાય છે તેની સરખામણીમાં અવાજને સોમાં ઓછો કરવામાં આવ્યો હતો. વ્યક્તિગત નોંધ પર, પ્રધાનમંત્રીએ વિશાળ મતદાન માટે અમદાવાદના લોકોનો આભાર માન્યો હતો અને હળવાશથી, અમદાવાદના મુસાફરોની શાણપણ અને ગણતરીનો ઉલ્લેખ કર્યો હતો. “હું અમદાવાદને પૂરતો સલામ કરી શકતો નથી, આજે અમદાવાદે મારું દિલ જીતી લીધું છે”, દેખીતી રીતે પ્રેરિત પ્રધાનમંત્રીએ કહ્યું. પ્રધાનમંત્રીએ ટિપ્પણી કરી હતી કે 21મી સદીના ભારતને દેશના શહેરોમાંથી નવી ગતિ મળવા જઈ રહી છે. “બદલાતા સમય સાથે, બદલાતી જરૂરિયાતો સાથે આપણા શહેરોનું સતત આધુનિકીકરણ જરૂરી છે”, શ્રી મોદીએ કહ્યું. તેમણે ધ્યાન દોર્યું હતું કે શહેરમાં પરિવહનની વ્યવસ્થા આધુનિક હોવી જોઈએ અને એકીકૃત કનેક્ટિવિટી હોવી જોઈએ જ્યાં પરિવહનનું એક મોડ બીજાને સપોર્ટ કરે છે. આ વિચારસરણીના અનુસંધાનમાં શહેરી ઈન્ફ્રાસ્ટ્રક્ચરમાં જંગી રોકાણ કરવામાં આવી રહ્યું છે. છેલ્લા 8 વર્ષમાં બે ડઝનથી વધુ શહેરોમાં મેટ્રો શરૂ થઈ છે અથવા તો કામ અદ્યતન તબક્કામાં છે. ડઝનબંધ નાના શહેરો એર કનેક્ટિવિટી અને